**Jackie Coogan** (født 26. oktober 1914 i Los Angeles, California, død 1. mars 1984) var en amerikansk skuespiller som begynte sin filmkarriere som barneskuespiller i stumfilmer. Han huskes best fra rollen som den lille gutten i stumfilmen Småen, sammen med Charlie Chaplin. 

Coogan ble kjent som karakteren onkel Fester i TV-serien The Addams Family på 1960-tallet. Han saksøkte sin mor og stefar fordi de hadde sløst bort pengene han tjente som skuespiller i barne- og ungdomsårene. Dette gjorde at myndighetene i California vedtok den første kjente loven om rettsvern angående inntjeningen til barneskuespillere. Coogan begynte å opptre som skuespiller allerede som barn i både vaudeville, på teater og i filmer. Han debuterte som skuespiller med en ukreditert rolle i 1917 med filmen Skinner's Baby. Charlie Chaplin oppdaget Coogan ved Orpheum Theatre i Los Angeles. Coogans far var også skuespiller.

Coogan blir best husket som barneskuespiller for sin rolle i filmklassikeren Småen fra 1921 der han spilte mot Charlie Chaplin. Mange av hans tidlige filmer er gått tapt eller er ikke lenger tilgjengelige. Coogan studerte ved flere høyskoler, blant disse var University of Southern California. I 1932 sluttet han ved Santa Clara University grunn av dårlige karakterer. Den 4. mai 1935 var Coogan eneste gjenlevende i en dødelig bilulykke i San Diego County som tok livet av hans far og hans beste venn Junior Durkin, en barneskuespiller kjent som Huckleberry Finn i to tidlige filmer fra 1930-tallet. Ulykken fant sted få måneder før Coogan fylte 21 år.

Som barnestjerne tjente Coogan anslagsvis mellom 3 og 4 millioner amerikanske dollar, men pengene ble brukt opp av hans mor og stefar, Arthur Bernstein, på utskeielser som f.eks pelskåper, diamanter og dyre biler. Coogan saksøkte moren og stefaren i 1938, men etter flere juridiske utgifter mottok han rundt 250 000 dollar av sine opprinnelige inntekter. Etter den andre verdenskrig returnerte Coogan til skuespilleryrket og hadde flere roller som ble vist på TV. Han hadde også gjesteroller i TV-serien The Wild Wild West frem til han pensjonerte seg som skuespiller på 1970-tallet.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Jackie-Coogan, besøkt 9. oktober 2017[Hentet fra Wikidata]
2. 1 2   filmportal.de, Filmportal-ID 872a404a00424cceab59a1a33776324d, besøkt 9. oktober 2017[Hentet fra Wikidata]
3. ↑   Find a Grave, Find a Grave 1540, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6nh75cj, besøkt 9. oktober 2017[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑   Proleksis Encyclopedia, Proleksis enciklopedija ID 53001[Hentet fra Wikidata]

Eksterne lenker
---------------

* (en) Jackie Coogan på Internet Movie Database Rediger på Wikidata

* (sv) Jackie Coogan i Svensk Filmdatabas Rediger på Wikidata

* (da) Jackie Coogan på Filmdatabasen Rediger på Wikidata

* (da) Jackie Coogan på Scope Rediger på Wikidata

* (fr) Jackie Coogan på Allociné Rediger på Wikidata

* (en) Jackie Coogan på AllMovie Rediger på Wikidata

* (en) Jackie Coogan hos Turner Classic Movies Rediger på Wikidata

* (en) Jackie Coogan hos Rotten Tomatoes Rediger på Wikidata

* (en) Jackie Coogan hos The Movie Database Rediger på Wikidata

* (en) Jackie Coogan hos Behind The Voice Actors Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Discogs **·** AllMusic
 |